આ સપ્તાહના આરંભમાં માનસિક વ્યાકુળતા અને બિનજરૂરી ચિંતા રહેશે. ખાસ કરીને તા 1ના રોજ પરિવારમાં નજીવી બાબતે કંકાસ કે વાદવિવાદ થઇ શકે છે. ક્રોધ અને આવેશ પર કાબુ રાખવો. નોકર વર્ગથી પરેશાન થઇ શકો છો. તા 2 બપોર પછી સમય ધીર ધીરે અનુકૂળ રહેશે. તા 2 બપોર પછી અને 3,4 દરમિયાન વિદ્યાર્થી ઓ માટે સમય લાભપ્રદ છે. સમય સુખશાંતિ પૂર્ણ રહેશે. સગા-સંબંધી સાથેના સબંધોમાં સુધારો આવશે. આપ બધાથી અલગ વિચારીને કોઈ મોટો નિર્ણય લેશો. તા 4 થી શુક્ર સિંહ રાશિમાં આપની રાશિથી અગિયારમાં સ્થાનમાં ભ્રમણ કરશે જેથી નવા મિત્રો મળશે. પરિવારમાં સુખ શાંતિ રહેશે. સંતાનો અને પત્ની અંગે શુભ ફળ આપશે. સ્ત્રી મિત્રોથી લાભ રહેશે. તા 5 અને 6 દરમિયાન સંપત્તિનો કોઈ પણ વિવાદનો મધ્યસ્થીની મદદથી ઉકેલ લાવશો. આપનામાં નવા વિચારો અને નવી યોજના આવશે. જીવનના ઉતર-ચઢાવને આપ સારી રીતે સમજી શકશો. તા 7ના રોજ આપનું ધાર્યું કાર્ય પૂર્ણ થશે.